मुजफ्फरपुर । ग्रेटर मुजफ्फरपुर क सपना जल्द साकार भ सकैत अछि। राज्य सरकार लगातार संशोधित प्रस्ताव मांगि रहल अछि। भेट रहल समाद क अनुसार नगर निगम शहर विस्तार संबंधी संशोधित प्रस्ताव पटना पठा देलक अछि। इ प्रस्ताव डीएम क माध्यम स सरकार लग पठाउल गेल अछि। सबकिछु दुरुस्त रहल त एकरा एहि साल मंजूरी भेट जाएत। संशोधित प्रस्ताव क मुताबिक कांटी आ मुशहरी प्रखंड क 42टा गाम आब शहर क सीमा मे शामिल भ जाएत। 1. 31 लाख क नव आबादी शहर स जुडि जाएत। ओतहि 20. 95 वर्ग किलोमीटर क्षेत्रफल सेहो विस्तार होएत। प्रस्ताव पर निगम बोर्ड पूर्व मे अपन सहमति प्रदान क चुकल अछि। आब राज्य सरकार कए एहि पर अंतिम फैसला लेबाक अछि।
 - कांटी अंचल का दादर कोल्हुआ, पैगम्बरपुर कोल्हुआ, सदातपुर, बैरिया, दामोदरपुर, चकमुरमुर, फतेहपुर, मुरादपुर, चैनपुर।
 - मुशहरी अंचल का सिकंदरपुर, चकगाजी, सहबाजपुर सलेम, मुरादपुर दुल्लाह, अहियापुर, गणेशपुर, शेखपुर, नाजीरपुर, चंदवारा, चकमोहब्बत, बारा जगन्नाथ, राघोपुर, मझौली धर्मदाश, शेखपुर उर्फ नारायणपुर अनंत, शेरपुर, रतवारा, गन्नीपुर, मोहम्मदपुर काजी आ भिखनपुर डीह।
 - आजादी पूर्व नगरपालिका क स्थापना क समय शहरी क्षेत्र क निर्धारण भेल छल। तखन शहर कए कुल 12 वार्ड मे बांटल गेल छल।
 - वर्ष 1970 मे आबादी बढ़बा पर वार्ड क संख्या 32 क देल गेल मुदा नव क्षेत्र नहि जुडले।
 - वर्ष 2002 मे शहर क पहिल बेर विस्तार भेल। कईटा नव इलाका जुडल। वार्ड क संख्या 38 क देल गेल।
 - वर्ष 2007 मे आबादी क हिसाब स वार्ड क संख्या 49 भेल।
 - मई 2006 मे कांटी आ मुशहरी क 42टा गाम कए शहर मे शामिल करबाक प्रस्ताव सरकार कए पठाउल गेल।
 - जून 2008 मे सरकार बोर्ड स पारित कराकए पठेबाक लेल कहलक।
 - जुलाई 2008 मे सशक्त स्थायी समिति आ निगम बोर्ड प्रस्ताव कए मंजूर क सरकार कए पठा देलक।
 - अप्रैल 2010 मे सरकार आपत्ति पर निगम स प्रतिवेदन मंगलक।
 - वर्ष 2012 मे निगम आपत्ति क निष्पादन क पुनः प्रस्ताव पठेलक।
 - राज्य सरकार नव जनगणना रिपोर्ट क आधार पर प्रस्तावित क्षेत्र क आंकड़ा दैत संशोधित प्रस्ताव देबा लेल कहलक। 